Esbjerg d. 3-4-15

Jeg har fået en usædvanlig grov behandling af en medarbejder hos jer.
Mandag d. 30-3-15 kl. ca. 15 ringer jeg for at få genåbnet mit internet i sommerhuset, som har været på standby siden december, hvor jeg indgik denne aftale med jer.  
En dame sender mig videre til en anden afdeling, som hun siger skal tage sig af genåbningen. Nu taler jeg så med en mand fra betalingsafdelingen, der siger, at internettet ikke bliver åbnet, for jeg har ikke betalt mine regninger, som  er sendt til inkasso.  – jeg bliver målløs, for jeg ved at mine regninger altid betales gennem banken, og derfor skal dette være i sin orden. Da jeg derfor spørger hvilke regninger,  jeg ikke har betalt, oplyser han, at jeg skylder ca. 1200 kr.  Jeg prøver at forklare følgende:

Juli 2014: opretter jeg en internetforbindelse i mit sommerhus. Jeg får modempakken tilsendt min hjemmeadresse, og forklarer at det er hertil, der også fremover skal sendes post, da det er uregelmæssigt, hvornår jeg er i sommerhuset, og derfor ikke modtager nogen post der. I samtalen afleverer jeg min mailadresse og forklarer, at jeg i forvejen har konto hos yousee(TV), og at kommende regninger skal betales denne vej.
Juli 2014: modempakken leveres som aftalt, og forbindelsen bliver installeret ved lejlighed. Det kører som forventet.
Nov. 2014: modtager jeg en mail om skyldige beløb på 1200,- for abonnement og tre rykkere. Da jeg intet havde modtaget, ringede jeg  til jer, fik at vide at I har sendt tre regninger samt rykkere til min sommerhusadresse. Manden jeg talte med forstod, at I havde lavet en fejl med fremsendelsen, hvorfor rykkergebyret blev annulleret mod at jeg selvfølgelig betalte regningerne. Der forelå tre regninger, hvoraf jeg skulle betale de to straks, mens den tredje ville blive ændret i fht. gebyr. Den skulle betales senere.

Næste dag ringer jeg tilbage til jer. Vil gerne undgå lignende episoder, så jeg beder en dame om at sammenlægge sommerhuskontoen med min private konto, så alt fremover bliver betalt via samme PBS. Dette bliver så aftalen. De to konti sammenlægges fra konto: xxx (hjemmekonto) og xxx (sommerhuskonto) til nuværende fælles konto: xxx. Og læg venligst mærke til at den tidligere hjemme konto xxx har jeg haft i alle årene, jeg har haft TV, og der har aldrig nogensinde været en gang, hvor der ikke er blevet betalt til tiden. Jeg er altså ikke en person, der ikke betaler, hvad jeg aftaler, og jeg vil heller ikke behandles sådan.

Dec. 2014: jeg laver en aftale om at sommerhusinternettet skal stilles i bero i vinterperioden for et mindre mdl. beløb. Her får jeg at vide, at det kun tager et øjeblik at tilslutte det, når jeg igen vil åbne det. Herefter hører jeg intet til dette abonnement. Har været ok tilfreds med forløbet, og tegner et nyt internetabb. til hjemme-brug hos jer. Her bliver jeg dog løjet for, både mundtligt og skriftligt, men det er en anden sag, som ikke hører til sammenhængen i dette forløb.

Tilbage til start. 
Jeg har ikke fået nogen rykker for manglende betaling, hvorfor jeg må gå ud fra, at regningerne er betalt via PBC, som jeg aftalte tidligere. Jeg har ikke fået nogen meddelelse om inkasso, som dog må være rimeligt, hvis det var aktuelt. Jeg kan derfor kun sige til pgl. mand, at jeg har betalt mine regninger, så han må tage helt fejl. Han bruger lige et øjeblik på at undersøge det, og vender så tilbage og fortæller, at beløbet nu er 330,- og det er altså sendt til inkasso, og nettet ikke bliver åbnet før jeg kan bevise, at regningen er betalt. Denne medarbejder er ikke tilbøjelig til at lytte, han bare afviser. Da jeg dagen efter skal i sommerhuset med mine børnebørn, som gerne vil bruge internettet, foreslår jeg, at jeg så igen betaler de 330,- mod at han sørger for at nettet bliver åbnet. Jeg får et bankkontonr. xxx, indbetaler pengene og forventer selvfølgelig, at der åbnes. Men nej, sådan arbejder han ikke. Han har bestemt, at jeg er en dårlig betaler, som han kan true med inkasso osv. Så nettet bliver selvfølgelig ikke åbnet, før det passer ham, under påskud af, at en bankoverførsel tager et par dage. Vås siger de i banken – her er der tale om en overførsel fra samme bank til samme bank, og det sker straks. Den omtalte mand hedder på forespørgsel: Bjørn …. vil ikke oplyse efternavn, men oplyste et medarbejderno: xxx. Samme Bjørn sørger også for, at hver gang jeg ringer op i de efterfølgende dage får jeg et møjfald af de personer, jeg taler med. Det sker formentlig ved, at mit tlf.no. registreres. Da jeg ringede fra et andet no. blev det en ganske anden human samtale.
Jeg er oprigtig vred. Jeg er blevet beskyldt for at være en dårlig betaler, jeg har fået flere overfusninger af jeres medarbejdere, jeg er blevet holdt hen med løgne, og i modsætning til dette, har jeg i forvejen lavet en aftale med jer om, hvordan regningerne skulle betales og hvilken konto, det skulle ske på. Jeg har oplyst navn, adresse, mailadresse, bankkonto osv. Hvordan kan I så kludre så meget med det, at jeg skal have en så dårlig behandling. Og hvorfor har I en så inkompetent person til afgøre, om jeg skal have det, jeg betaler for. 

Jeg forventer nu at få et udførligt regnskab for mit abb. i sommerhuset incl. fradrag af rykkergebyrer m.m. , som tidligere er aftalt. Og glem ikke at refundere mig de penge, jeg måtte betale i sidste uge, for bare at få medarbejderen til at lytte en smule til mig. Ligeledes forventer jeg at få en skriftlig undskyldning for den dårlige behandling, jeg har fået fra omtalte medarbejder(xxx) Forventer også at I fremover har bedre styr på de aftaler, jeg har hos jer, medens jeg overvejer, om vi fortsat skal samarbejde.

Venlig hilsen
Sys Larsen